TTW เผยโรงน้ำประปาบางเลน หลังเกิดอุบัติเหตุกลับมาผลิตตามปกติ
TTW เผยโรงน้ำประปาบางเลน หลังเกิดอุบัติเหตุกลับมาผลิตตามปกติ
24 ต.ค. 2560

บริษัท ทีทีดับบลิว จำกัด (มหาชน) หรือ TTW เปิดเผยว่า  แจ้งว่าตามที่ได้เกิดอุบัติเหตุภายในบริเวณโรงผลิตน้ำประปาบางเลน จ.นครปฐม เมื่อวันศุกร์ที่ผ่านมา(20 ต.ค.) ขณะนี้บริษัทได้ดำเนินการปรับปรุงแก้ไขอุปกรณ์ต่าง ๆ ให้กลับมาใช้งานได้ตามปกติ โดยอุบัติเหตุดังกล่าวไม่มีผลกระทบต่อกระบวนการผลิตน้ำประปาของบริษัทแต่อย่างใด
ทั้งนี้ อุบัติเหตุดังกล่าวเกิดขึ้นเมื่อเวลา 15.30 น. ของวันที่ 20 ต.ค.60 โดยแผนกซ่อมบำรุงของบริษัทได้มีแผนซ่อมบำรุงเครื่องจักรตามกำหนด โดยได้ทำการถอดอุปกรณ์วาล์วของท่อส่งน้ำ ในขณะที่ทำการซ่อม ได้เกิดเหตุข้อต่อเครื่องกลหลุดทำให้มีแรงดันน้ำพุ่งสวนออกมาปริมาณมากอันเป็นเหตุสุดวิสัยและเป็นอุบัติเหตุให้มีผู้เสียชีวิตจำนวน 1 ราย